**Ithaka Maria Harito** (sünninimi **Gyrcelea-Ithaka-Maria Pruuli**, 1997–2012 **Gyrcelea-Ithaka-Maria Rahula**; sündinud 21. juunil 1979) on eesti poplaulja ja laulukirjutaja.

Ta on olnud ansamblite Slobodan River ja Best B4 liige.

Haridustee
----------

Viieaastaselt viidi ta Tallinna Lastemuusikakooli klaveritundidesse. Ithaka Maria on õppinud klassikalist muusikat Tallinna Muusikakeskkoolis, Georg Otsa nimelises Tallinna Muusikakoolis ja Eesti Muusikaakadeemias.

Karjäär
-------

1995. aastal osales Ithaka Maria konkursil, kus otsiti ansamblisse Best B4 uut liiget, ja osutus valituks. Peagi sai Ithaka Mariast Best B4 juhtfiguur. Bändilt ilmus 1996. aastal album "Best B4" ja sellelt ka raadiosinglid "Sa valisid mind", "Ma armastan luuserit", "Ma tahan sind, sa vajad mind", "Sinu tundeid ei vaja", "Ei taha kuuluda sulle" ning pärast plaati veel "Kui sa kinni hoiad mind" ja "Must ja valge". 

1997. aasta sügisel lõpetas Best B4 tegevuse ja Ithaka Mariast sai sooloartist esinejanimega Maria. Oma esimesel sooloartistina tegutsemise perioodil andis ta välja kuus raadiosinglit: "La-la-la", "Ma tahan olla ingel", "Kui see on õnn", "Dii-dii-dii, daa-daa-daa", "Ma võidan, sa kaotad kõik" ja "Video".

Laulukirjutajana tegi Ithaka Maria esimese ja väga eduka katsetuse 1997. aastal, kui kirjutas koos Tomi Rahula ja isa Peeter Pruuliga laulu "Mere lapsed", mis osales 1998. aasta Eurovisiooni lauluvõistlusel Birminghamis (esitaja Koit Toome).

2001. aastal pani Ithaka Maria kokku ansambli Slobodan River, mis esitas põhiliselt laulja enda kirjutatud laule. Ansamblil ilmus 2004. aastal album "Surrounded", mille pealt ilmus kaheksa raadiosinglit: "Unpopular Song", "True-Blue Guide", "Keep On Trying", "What A Day", "We'll Never Say Goodbye", "Surrounded", "Rare Bird" ja "A Girl In A Push Up Bra".

2006. aasta suvest jätkus laulja karjäär taas sooloartistina. Siis võttis ta esinejanimeks juba kaks oma kolmest eesnimest – Ithaka Maria.

2006. aasta juulis ilmus Ithaka Maria esimene singel "Take A Ride" / "Paremaid päevi", mille tootis tuntud Rootsi produtsent Per Sunding. Sama aasta sügisel alustas Ithaka Maria ja tema Eesti meeskond koostööd teise kuulsa Rootsi produtsendi Adam Kvimaniga. Selle koostöö esimese viljana ilmus singel "Confession".

2009. aastal ilmus Ithaka Maria esimene album "A Little Wicked", millelt on seni peale "Take A Ride" / "Paremaid päevi" ja "Confessionit" ilmunud raadiosinglitena veel "The Doll" (produtsent Adam Kviman), "My Life" (produtsent Adam Kviman), "Heaven On Earth" (produtsent Gordon Raphael), "A Little Wicked" (produtsent Adam Kviman), "One Last Dance" (produtsent Alar Kotkas), "Champions (Devils & Angels)" / "Tšempion (Deemon ja inglid)" (produtsent Gordon Raphael), "Just For You" / "Sinu jaoks" (produtsendid Alar Kotkas ja Tony Malm) ja "Place Like Hell" (produtsendid Patrik Bartosch ja Maurits Carlsson). Peaaegu kõik laulud albumil "A Little Wicked" on Ithaka Maria kirjutatud, samuti on ta kõikide laulude kaasprodutsent. 2010. aastal ilmus albumist "A Little Wicked" remiksitud versioon, mis sisaldab remikse produtsentidelt USA-st, Kanadast, Saksamaalt, Prantsusmaalt, Itaaliast ja ka Eestist. Enim on Ithaka Maria muusikat remiksinud noor Eesti tantsumuusikaprodutsent Tony Awake. 2011. aasta jaanuaris ilmutas Ithaka Maria ülimenukaks osutunud singli "Hopa'Pa-rei!" (produtsent Kristo Kotkas).

1995. aastast teeb Ithaka Maria koostööd Alar Kotkasega, kes on olnud produtsendi ja/või mänedžerina peaaegu kõikide tema seni ilmunud albumite, singlite ja muusikavideote vastutav produtsent. Ithaka Maria on plaadifirma MIG Music artist.[*viide?*]

2018. aastal valiti ta Missis Estoniaks.

Muusikavideod
-------------

| Aasta | Pealkiri | **Režissöör** |
| --- | --- | --- |
| 1996 | "Sa valisid mind" | Hindrek Maasik |
| 1997 | "Ma tahan sind, sa vajad mind" | Hindrek Maasik |
| 2004 | "A Girl In A Push Up Bra" | Aleksi Koskinen ja Hindrek Maasik |
| 2006 | "Confession" | Antti-Jussi Annila |
| 2009 | "One Last Dance" | Magnus Müürsepp ja Ergo Kuld |
| 2009 | "The Doll" | Michel Miglis |
| 2011 | "Hoppa-pa-rei!" | Martin Saar |

Eurolaul
--------

| Eesti laulu solistina |
| --- |
| **Aasta** | **Laul** | **Punktid** | **Koht** |
| 2009 | "One Last Dance" | 10 | 6. |
| 2011 | "Hoppa-pa-rei!" | 12 | 5. |
| Eurolaul koosseisus Slobodan River |
| 2003 | "What A Day" | 33 | 7. |
| 2004 | "Surrounded" | 2080 | 3. |

Televisioon
-----------

Ithaka Maria on osalenud saatejuhina TV3 suurprojektis "Eesti otsib superstaari" (2009), laulja-treenerina TV3 saatesarjas "Laulud tähtedega" (2008) ning staarist tantsijana Kanal 2 hittsaates "Tantsud tähtedega" (2010). Ta on näidelnud kodumaistes teleseriaalides "Kelgukoerad" ja "Unistuste agentuur".

Diskograafia
------------

### Albumid

Ansambliga Best B4

* "Best B4" (1996)

Ansambliga Slobodan River

* "Surrounded" (2004)

### Singlid

Ansambliga Best B4

* "Ma tahan sind, sa vajad mind" (1996)
* "Sinu tundeid ei vaja" (1996)
* "Ei taha kuuluda sulle" (1997)
* "Kui sa kinni hoiad mind" (1997)
* "Must ja valge" (1997)

Sooloartistina esinejanimega Maria

* "La-la-la" (1997)
* "Ma tahan olla ingel" (1998)
* "Dii-dii-dii, daa-daa-daa" (1998)
* "Kui see on õnn" (1998)
* "Ma võidan, sa kaotad kõik" (1998)
* "Video" (1999)

Ansambliga Slobodan River

* "Unpopular Song" (2001)
* "True-Blue Guide" (2002)
* "Keep On Trying" (2002)
* "What A Day" (2003)
* "We'll Never Say Goodbye" (2003)
* "Surrounded" (2003)
* "Fortune-Teller" (2004)
* "Rare Bird" (2004)
* "A Girl In A Push Up Bra" (2004)
* "Spider" (2005)

Sooloartistina esinejanimega Ithaka Maria

* "Take A Eide" / "Paremaid päevi" (2006)
* "Confession" (2006)
* "The Doll" (2007)
* "My Life" (2007)
* "Heaven On Earth" (2008)
* "A Little Wicked" (2008)
* "One Last Dance" (2009)
* "Just For You"/"Sinu Jaoks" (2009)
* "Champions (Devils & Angels)" / "Tšempion (Deemon ja inglid)" (2009)
* "Place Like Hell" (2010)
* "Hopa'pa-rei!" (2011)
* "Hallo" (2014)
* "Sounds Like Love" (2016)

Isiklikku
---------

Keerulise nime, mida tuleb hääldada "gürkeelea-ithaaka-mariia", pani talle isa Peeter Pruuli.

1997. aastal abiellus Gyrcelea-Ithaka-Maria Pruuli klahvpillimängija ja laulukirjutaja Tomi Rahulaga. 3. juulil 2002 sündis tütar Agathe Vega Rahula. Abielu lahutati 2011. aastal.

Mais 2012 sai Ithaka Maria uueks perekonnanimeks Harito, mis olevat olnud tema emapoolse vanavanavanaisa nimi.

Aastatel 2012–2017 oli tema elukaaslane Tallinna Kalevi amatöörjalgpallur ja ärimees Aleksei Savitski. Suvel 2013 sündis neil tütar Mira Theresa, suvel 2015 poeg.

Viited
------

1. ↑  Ithaka Maria vahetas nime abielu reetliku lõpu pärast, Elu24, 07.05.2012.
2. ↑  Anu Saagim. Pildid ja video | Missis Estoniaks krooniti imekaunis lauljatar Ithaka Maria Õhtuleht, 16.07.2018.
3. ↑  Ithaka Maria elulugu veebilehel AllStars.ee. Vaadatud 04.08.2023.
4. ↑  Ithaka Maria elulugu veebilehel AllStars.ee. Vaadatud 04.08.2023.
5. ↑  Suhe lõhki? Lauljanna Ithaka-Maria ja Aleksei Savitski kolisid lahku. Delfi Publik, 23.02.2017.
6. ↑  Palju õnne! Ithaka Maria sai kolmanda lapse. Kroonika/Õhtuleht, 19.06.2015.

Välislingid
-----------

* MySpace

| * v
* r
Eesti otsib superstaari |
| --- |
| Hooajad | 

* Esimene
* Teine
* Kolmas
* Neljas
* Viies
* Kuues
* Seitsmes
* Kaheksas

 |
| Finalistid 2007 | 

* Rivo Kingi
* Nele Kirsipuu
* Raimondo Laikre
* Taavi Peterson
* Mihkel Ratt
* Mariann Saar
* Anna-Liisa Supp
* Luisa Värk
* **Birgit Õigemeel**

 |
| Finalistid 2008 | 

* Taavi Immato
* Timothy Jarman
* **Jana Kask**
* Kristjan Laas
* Kristiina Piperal
* Eliis Pärna
* Artur Rassmann
* Norman Salumäe
* Arno Suislep
* Keit Triisa

 |
| Finalistid 2009 | 

* Anne Arrak
* Anis Arumets
* Getter Jaani
* Marten Kuningas
* Eliisa Kõiv
* **Ott Lepland**
* Andrei Ozdoba
* Jaanus Saago
* Birgit Varjun
* Kene Vernik

 |
| Finalistid 2011 | 

* Kevin Johannson
* Jaan Lehepuu
* **Liis Lemsalu**
* Rosanna Lints
* Triin Niitoja
* Leemet Onno
* Katrin-Merili Poom
* Imre Saarna
* Artjom Savitski
* Teele Viira

 |
| Finalistid 2012 | 

* Katrin Ruuse
* Anisa Vänikver
* Elina Born
* Janek Valgepea
* Fredi Pärs
* Carl-Philip Madis
* Karl-Erik Taukar
* Toomas Kolk
* Liis Reisner
* **Rasmus Rändvee**

 |
| Finalistid 2015 | 

* Risto Paiste
* **Jüri Pootsmann**
* Karl Gustav Adamsoo
* Gertu Pabbo
* Anelle Tamm
* Annabel Guitar
* Kristjan Kannukene
* Karl-Mihkel Salong
* Jana Liisa Johannson
* Mikk Mäe

 |
| Finalistid 2018 | 

* Sissi Nylia Benita
* Jennifer Marisse Cohen
* Rauno Gutman
* Helis Järvepere-Luik
* Merilin Mälk
* Hele-Mai Mängel
* Anette Maria Rennit
* **Uudo Sepp**
* Jaagup Tuisk
* Carlos Ukareda

 |
| Finalistid 2021 | 

* Tiina Adamson
* Ingmar Erik Kiviloo
* Merili Käsper
* **Alika Milova**
* Märten Männiste
* Wanda-Helene Ollep
* Andreas Pall
* Marten Põldmets
* Diana Maria Toomingas
* Maribel Vääna

 |
| Kohtunikud | 

* Heidy Purga (2007–2008)
* Rein Rannap (2007–2011, 2015)
* Mihkel Raud (2007–2012, 2018-2021)
* Maarja-Liis Ilus (2009–2015)
* Mart Sander (2012)
* Tanel Padar (2015)
* Jarek Kasar (2015)
* Eda-Ines Etti (2018)
* Koit Toome (2018-2021)
* Birgit Sarrap (2021)

 |
| Saatejuhid | 

* Jüri Nael (2007)
* Aigi Vahing (2007)
* Märt Avandi (2008)
* Ott Sepp (2008)
* Ithaka Maria (2009)
* Tanel Padar (2009)
* Evelin Pang (2011)
* Hele Kõrve (2011)
* Henrik Kalmet (2012)
* Karl-Andreas Kalmet (2012)
* Karl-Erik Taukar (2015-2021)

 |